title: 2007/658/ЕО: Решение на Съвета от 26 септември 2007 година за сключване на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти

text:
               13.10.2007

               BG

               Официален вестник на Европейския съюз

               L 270/5

         РЕШЕНИЕ НА СЪВЕТА
   от 26 септември 2007 година
   за сключване на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
   (2007/658/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение от него,
   като взе предвид предложението на Комисията,
   като има предвид, че:

               (1)

               Общността, Княжество Лихтенщайн и Конфедерация Швейцария договориха и парафираха Допълнително споразумение за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти от 21 юни 1999 г. (1).

               (2)

               Е в интерес на Общността посоченото допълнително споразумение да бъде одобрено,

         РЕШИ:
   Член 1
   Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти („допълнителното споразумение“) се одобрява от името на Общността.
   Текстът на допълнителното споразумение е приложен към настоящото решение.
   Член 2
   Председателят на Съвета е упълномощен да посочи лицето(ата), оправомощено(и) да подпише(ат) допълнителното споразумение, така че Общността да бъде обвързана по силата на същото.

      Съставено в Брюксел на 26 септември 2007 година.

            За Съвета

            Председател

         J. SILVA

      (1)  ОВ L 114, 30.4.2002 г., стр. 132.
    ---documentbreak---

               13.10.2007

               BG

               Официален вестник на Европейския съюз

               L 270/6

         ДОПЪЛНИТЕЛНО СПОРАЗУМЕНИЕ
   между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
   ЕВРОПЕЙСКАТА ОБЩНОСТ („Общността“), КОНФЕДЕРАЦИЯ ШВЕЙЦАРИЯ („Швейцария“) и КНЯЖЕСТВО ЛИХТЕНЩАЙН („Лихтенщайн“),
   като имат предвид, че:

               (1)

               Лихтенщайн образува митнически съюз с Швейцария в съответствие с Договора от 29 март 1923 г. между Конфедерация Швейцария и Княжество Лихтенщайн за включване на Лихтенщайн в митническата територия на Швейцария („Договора за митнически съюз“).

               (2)

               По силата на Договора за митнически съюз разпоредбите относно подобряването на достъпа до пазара, предоставен от Швейцария, за селскостопански продукти, произведени в Общността, които са предмет на Споразумението между Европейската общност и Конфедерация Швейцария относно търговията със селскостопански продукти от 21 юни 1999 г. („Споразумение относно селското стопанство“), се прилагат за Лихтенщайн.

               (3)

               За изпълнението на Споразумението относно селското стопанство и за да се осигури доброто му функциониране, съгласно член 6 беше създаден Съвместен комитет по селско стопанство, а съгласно член 19 от приложение 11 беше създаден Съвместен ветеринарен комитет, като и двата комитета могат да изменят специфични части на Споразумението относно селското стопанство.

               (4)

               В съответствие с Допълнителното споразумение относно валидността, за Княжество Лихтенщайн, на Споразумението между Европейската икономическа общност и Конфедерация Швейцария от 22 юли 1972 г., Споразумението между Европейската икономическа общност и Конфедерация Швейцария от 22 юли 1972 г. се прилага за Лихтенщайн: в протокол № 3 се предвижда, че стоките с произход от Лихтенщайн се считат за стоки с произход от Швейцария. В член 4 от Споразумението относно селското стопанство се предвижда, че правилата за произход, приложими съгласно приложения 1, 2 и 3, следва да бъдат тези, установени в протокол № 3 към Споразумението между Европейската икономическа общност и Конфедерация Швейцария от 22 юли 1972 г.

               (5)

               Всички разпоредби на Споразумението относно селското стопанство, включително всякакви модификации, направени от съвместните комитети, следва да се прилагат и за Лихтенщайн. В същото време съответните части на Споразумението за ЕИП, а именно приложение I, глави XII и XXVII от приложение II и протокол 47, следва да бъдат суспендирани по отношение на Лихтенщайн, доколкото Споразумението относно селското стопанство важи за Лихтенщайн,

         СЕ СПОРАЗУМЯХА ЗА СЛЕДНОТО:
   Член 1
   1.   Споразумението между Европейската общност и Конфедерация Швейцария относно търговията със селскостопански продукти от 21 юни 1999 г. („Споразумението относно селското стопанство“), включително всякакви модификации, решени от Съвместния комитет по селско стопанство и Съвместния ветеринарен комитет, се прилага за Лихтенщайн.
   2.   Специфичните за Лихтенщайн адаптации, касаещи приложения от 4 до 11 към Споразумението относно селското стопанство, са установени в приложението към настоящото споразумение („допълнително споразумение“), което представлява неделима част от него.
   Член 2
   1.   За прилагането и развитието на Споразумението относно селското стопанство и без да се променя неговата двустранна същност, интересите на Лихтенщайн ще бъдат представени от представител на тази страна в рамките на швейцарската делегация в Съвместния комитет по селско стопанство и Съвместния ветеринарен комитет и техните работни групи.
   2.   Съвместния комитет по селско стопанство може да променя приложението към настоящото допълнително споразумение в съответствие с разпоредбите на членове 6 и 11 от Споразумението относно селското стопанство. Съвместният ветеринарен комитет може да променя приложението към настоящото допълнително споразумение, доколкото това се отнася за приложение 11 към Споразумението относно селското стопанство, в съответствие с разпоредбите на член 19 от посоченото приложение. Тези промени подлежат на одобрение от представителя на Лихтенщайн.
   Член 3
   Настоящото допълнително споразумение:

               а)

               влиза в сила в деня на подписването му;

               б)

               може да бъде прекратено чрез писмена нотификация до другите страни. То престава да бъде в сила една година след датата на такава нотификация;

               в)

               престава да се прилага, ако Споразумението относно селското стопанство или Договорът за митнически съюз не са повече в сила.

         Член 4
   Настоящото допълнително споразумение е съставено в три екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

      Съставено в Брюксел на двадесет и седми cептември две хиляди и седма година.
      Hecho en Bruselas, el veintisiete de septiembre de dos mil siete.
      V Bruselu dne dvacátého sedmého září dva tisíce sedm.
      Udfærdiget i Bruxelles den syvogtyvende september to tusind og syv.
      Geschehen zu Brüssel am siebenundzwanzigsten September zweitausendsieben.
      Kahe tuhande seitsmenda aasta septembrikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι επτά Σεπτεμβρίου δύο χιλιάδες επτά.
      Done at Brussels on the twenty seventh day of September in the year two thousand and seven.
      Fait à Bruxelles, le vingt-sept septembre deux mille sept.
      Fatto a Bruxelles, addì ventisette settembre duemilasette.
      Briselē, divi tūkstoši septītā gada divdesmit septītajā septembrī.
      Priimta du tūkstančiai septintųjų metų rugsėjo dvidešimt septintą dieną Briuselyje.
      Kelt Brüsszelben, a kétezer-hetedik év szeptember havának huszonhetedik napján.
      Magħmul fi Brussell, fis-sebgħa u għoxrin jum ta' Settembru tas-sena elfejn u sebgħa.
      Gedaan te Brussel, de zevenentwintigste september tweeduizend zeven.
      Sporządzono w Brukseli, dnia dwudziestego siódmego września roku dwa tysiące siódmego.
      Feito em Bruxelas, em vinte e sete de Setembro de dois mil e sete.
      Întocmit la Bruxelles, douăzeci și șapte septembrie două mii șapte.
      V Bruseli dňa dvadsiateho siedmeho septembra dvetisícsedem.
      V Bruslju, dne sedemindvajsetega septembra leta dva tisoč sedem.
      Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattaseitsemän.
      Som skedde i Bryssel den tjugosjunde september tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

   ПРИЛОЖЕНИЕ
   към Допълнителното споразумение
   Принцип
   Законите и задълженията, правните разпоредби, списъците, имената и условията, установени за Швейцария в Споразумението относно селското стопанство, се прилагат също за Лихтенщайн, при условие че са спазени следните корекции и допълнения.
   В случаите, когато на швейцарските власти на кантоните са възложени задължения, отговорности и правомощия, последните следва да бъдат съблюдавани от компетентните правителствени агенции на Лихтенщайн. За въпроси, които са от компетенциите на селскостопанските власти на кантона, това е Селскостопанската служба (Landwirtschaftsamt), Dr. Grass-Strasse 10, FL-9490 Vaduz, а за въпроси от компетенциите на ветеринарните власти и властите за контрол на безопасността на храните на кантона, това е Службата за инспекция на храните и ветеринарен контрол (OFV) (Amt für Lebensmittelkontrolle und Veterinärwesen), Postplatz 2, FL-9494 Schaan.
   В допълнение към това, частните организации, на които са възложени специфични задачи (например органи за инспекция и сертификация) също имат компетенции за Лихтенщайн, освен ако по-долу не е предвидено друго.
   Корекции/допълнения относно приложения 4—11 към Споразумението относно селското стопанство
   Приложение 4, Растителна защита
   Приложение 5, Фуражи
   Приложение 6, Сектор семена
   Приложение 7, Търговия с лозаро-винарски продукти
   Защитени наименования на лозаро-винарските продукти с произход от Лихтенщайн (по смисъла на член 6 от приложение 7)
   Географски указания
   Качествени вина

               —

               Balzers

               —

               Bendern

               —

               Eschen

               —

               Eschnerberg

               —

               Gamprin

               —

               Mauren

               —

               Ruggell

               —

               Schaan

               —

               Schellenberg

               —

               Triesen

               —

               Vaduz

         Трапезни вина със защитено географско указание

               —

               Liechtensteiner Oberländer Landwein

               —

               Liechtensteiner Unterländer Landwein

         Традиционни изрази

               —

               Ablass

               —

               Appellation d’origine contrôlée

               —

               Auslese Liechtenstein

               —

               Beerenauslese

               —

               Beerle

               —

               Beerli

               —

               Beerliwein

               —

               Eiswein

               —

               Federweiss (1)

               —

               Grand Cru Liechtenstein

               —

               Kretzer

               —

               Landwein

               —

               Sélection Liechtenstein

               —

               Strohwein

               —

               Süssdruck

               —

               Trockenbeerenauslese

               —

               Weissherbst

         Приложение 8, Относно взаимното признаване и защитата на названията на алкохолни напитки и ароматизирани напитки на винена основа
   Защитени наименования на лозаро-винарски продукти с произход от Лихтенщайн (по смисъла на член 4 от приложение 8)
   Грапа (джиброва ракия)

               —

               Balzner Marc

               —

               Benderer Marc

               —

               Eschner Marc

               —

               Eschnerberger Marc

               —

               Gampriner Marc

               —

               Maurer Marc

               —

               Ruggeller Marc

               —

               Schaaner Marc

               —

               Schellenberger Marc

               —

               Triesner Marc

               —

               Vaduzer Marc

         Приложение 9, Органично произведени селскостопански продукти и храни
   Приложение 10, Признаване на проверките за съответствие на пресни плодове и зеленчуци, които са предмет на стандартите за търговия
   Приложение 11, Ветеринарно-санитарни и зоотехнически мерки, приложими за живи животни и животински продукти
   Система Traces
   Комисията в сътрудничество със Службата за инспекция на храните и ветеринарен контрол (OFV, Amt für Lebensmittelkontrolle und Veterinärwesen) ще интегрира Лихтенщайн в системата Traces, в съответствие с Решение 2004/292/ЕО на Комисията от 30 март 2004 г.
   Правила за селскостопански животни, извеждани на паша в граничните райони
   Правилата за селскостопански животни, извеждани на паша в гранични райони, определени в приложение 11, допълнение 5, глава 1, точка III от Споразумението относно селското стопанство, се прилагат mutatis mutandis за Лихтенщайн.
   Що се отнася до Лихтенщайн, заинтересованите страни, посочени в член 1 от Решение 2001/672/ЕО на Комисията от 20 август 2001 г. относно специалните правила, приложими при движение на едър рогат добитък, когато е изведен на лятна паша в планински области, и посочени в съответното приложение, са: Лихтенщайн.
   Законодателство
   Що се отнася до Лихтенщайн Законът на Лихтенщайн за хуманно отношение към животните (TschG) от 20 декември 1988 г., LGBl. 1989 № 3, LR 455.0 и Наредбата на Лихтенщайн за хуманно отношение към животните (TschV) от 12 юни 1990 г., LGBl. 1990 № 33, LR 455.01 заменят Наредбата за хуманно отношение към животните (SR 455.1), записана за Швейцария в допълнение 5, глава 3, дял III „Хуманно отношение към животните“, точка 1.

      (1)  Без да се засяга използването на традиционното немско наименование „Federweißer“ за гроздова мъст, частично ферментирала, предвидена за директна консумация от човека, както е предвидено в параграф 34с от Немския регламент за виното и в член 12, параграф 1, буква б) и член 14, параграф 1 от Регламент (ЕО) № 753/2002 на Комисията, както е изменен.


title: 2012/671/ЕС: Решение на Съда от 23 октомври 2012 година относно правораздавателните функции на заместник-председателя на Съда

text:
               30.10.2012

               BG

               Официален вестник на Европейския съюз

               L 300/47

         РЕШЕНИЕ НА СЪДА
   от 23 октомври 2012 година
   относно правораздавателните функции на заместник-председателя на Съда
   (2012/671/ЕС)
   СЪДЪТ,
   като взе предвид Договора за функционирането на Европейския съюз, и по-специално членове 278, 279, 280 и член 299, четвърта алинея от него,
   като взе предвид Договора за създаване на Европейската общност за атомна енергия, и по-специално член 81, трета и четвърта алинея, член 157 и член 164, трета алинея от него,
   като взе предвид Протокола относно Статута на Съда на Европейския съюз, и по-специално членове 9а, 39 и 57 от него,
   като взе предвид Процедурния правилник на Съда от 25 септември 2012 г., и по-специално член 10, параграф 3 и членове 13 и 160—166 от него,
   като има предвид, че:

               (1)

               Съгласно член 39, втора алинея от Протокола относно Статута на Съда на Европейския съюз при условията, предвидени в Процедурния правилник, заместник-председателят на Съда може да упражнява правомощията, посочени в първа алинея от тази разпоредба.

               (2)

               Съобразно член 10, параграф 3 от Процедурния правилник Съдът определя с решение условията, при които заместник-председателят замества председателя на Съда при изпълнението на правораздавателните му функции.

               (3)

               Процедурният правилник на Съда от 25 септември 2012 г. ще влезе в сила на 1 ноември 2012 г.

               (4)

               Решението относно условията, при които заместник-председателят замества председателя на Съда при изпълнението на правораздавателните му функции, би трябвало да влезе в сила на същата дата,

         ПРИЕ СЛЕДНОТО РЕШЕНИЕ:
   Член 1
   Заместник-председателят на Съда замества председателя на Съда при изпълнението на правораздавателните функции, предвидени в член 39, първа алинея и член 57 от Протокола относно Статута на Съда на Европейския съюз и в членове 160—166 от Процедурния правилник на Съда.
   В случай че заместник-председателят е възпрепятстван да присъства, функциите по предходната алинея се изпълняват от един от председателите на състав от петима съдии или ако това е невъзможно, от един от председателите на състав от трима съдии, или ако и това е невъзможно, от един от останалите съдии, като винаги се спазва подреждането по старшинство, установено в член 7 от Процедурния правилник.
   Член 2
   Настоящото решение влиза в сила на 1 ноември 2012 г.
   Член 3
   Настоящото решение се публикува в Официален вестник на Европейския съюз.

      Съставено в Люксембург на 23 октомври 2012 година.

            Секретар

         A. CALOT ESCOBAR

            Председател

         V. SKOURIS


Важна правна забележка

|

52007DP0189

Решение на Европейския парламент от 22 май 2007 г. за изменение на член 47 от Правилника за дейността на Европейския парламент - Сътрудничество между комисиите (2007/2016(REG))

Официален вестник n° 102 E , 24/04/2008 стр. 0089 - 0090

		P6_TA(2007)0189Сътрудничество между комисиите (изменение на член 47 от Правилника за дейността на Европейския парламент)Решение на Европейския парламент от 22 май 2007 г. за изменение на член 47 от Правилника за дейността на Европейския парламент — Сътрудничество между комисиите (2007/2016(REG))Европейският Парламент,- като взе предвид предложението за изменение на своя правилник B6-0461/2006,- като взе предвид членове 201 и 202 от своя правилник,- като взе предвид доклада на Комисията по конституционни въпроси (A6-0139/2007),1. Решава да внесе в своя правилник следното изменение;2. Припомня, че настоящото изменение влиза в сила на първия ден от следващата месечна сесия;3. Възлага на своя председател да предаде настоящото решение за сведение на Съвета и на Комисията.ТЕКСТ В СИЛА | ИЗМЕНЕНИЯ |Изменение 3Член 47Засилено сътрудничество между комисиите | Процедура с асоциирани комисии |Когато, по преценка на Председателския съвет, даден въпрос попада в почти еднаква степен в компетентността на две комисии или различни страни на въпроса попадат в компетентността на две различни комисии, се прилага член 46 със следните допълнителни разпоредби: | Когато до Председателския съвет бъде отнесен спор за компетентност по реда на член 179, параграф 2 или член 45, и Председателският съвет счете, въз основа на приложение VI, че въпросът попада в почти еднаква степен в компетентността на две или повече комисии или че различни страни на въпроса попадат в компетентността на две или повече комисии, се прилага член 46 със следните допълнителни разпоредби: |—сроковете за разглеждане се определят съвместно от двете комисии; | —сроковете за разглеждане се определят съвместно от заинтересованите комисии; |—докладчика на водещата и докладчика на подпомагащата комисии се стремят да постигнат съгласие по текстовете, които предлагат на съответните си комисии и по позициите относно измененията; | —докладчикът и докладчиците по становище се информират взаимно и се стремят да постигнат съгласие по текстовете, които предлагат на съответните си комисии и по позицията си относно измененията; || —заинтересованите комисии могат съвместно да определят части от текста, които попадат в областта на тяхната изключителна или обща компетентност и да се споразумеят за точните условия на сътрудничеството си; |—водещата комисия приема измененията на подпомагащата комисия, без да ги поставя на гласуване, когато те се отнасят до въпроси, които председателят на водещата комисия счете, на основание Приложение VI и след консултации с председателя на подпомагащата комисия, за въпроси от компетентността на подпомагащата комисия, при условие че те не противоречат на друга част от доклада. | —водещата комисия приема измененията на асоциирана комисия, без да ги поставя на гласуване, когато те се отнасят до въпроси, които председателят на водещата комисия счете, на основание Приложение VI и след консултации с председателя на асоциираната комисия, за въпроси от изключителната компетентност на асоциираната комисия, при условие че те не противоречат на друга част от доклада. Председателят на водещата комисия взема под внимание всяко споразумение, постигнато по третото тире. || —в случай че се провежда процедура на помирение по съответното предложение, делегацията на Парламента включва докладчика на всяка асоциирана комисия. |--------------------------------------------------


title: Решение (ЕС) 2017/1686 на Европейския парламент от 27 април 2017 година относно приключването на сметките на Европейския център за мониторинг на наркотици и наркомании за финансовата 2015 година

text:
               29.9.2017

               BG

               Официален вестник на Европейския съюз

               L 252/261

         РЕШЕНИЕ (ЕС) 2017/1686 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейския център за мониторинг на наркотици и наркомании за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2015 година,

               —

               като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2015 година, придружен от отговорите на Центъра (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Центъра във връзка с изпълнението на бюджета за финансовата 2015 година (05873/2017 — C8-0051/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0099/2017),

               1.

               одобрява приключването на сметките на Европейския център за мониторинг на наркотици и наркомании за финансовата 2015 година;

               2.

               възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 128.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 328, 7.12.2013 г., стр. 42.